cyanic-selkie/wikianc huggingface dataset:
ரிச்சர்ட் லீக்கி
பதின்ம வயது தொழில்முனைவாளர்
ரிச்சேர்ட் லீக்கே தனது பெற்றொர்களிடம் கடனாகப் பெற்ற 500 பவுண் பணத்துடன் லாண்ட் றோவர் ஒண்றில் என்புக்கூடு சேகரிக்கும் வியாபாரத்தில் கமோயா கிமேயு உடன் ஈடுபட்டார். இவர் ஏற்கனவே குதிரைக் காரனாகவும், லாண்ட் ரோவர் திருத்துனராகவும், தொழில்சாரா தொல்பொருளாய்வாளராகவும், பயணத் தலைவராகவும் இருந்ததால் இலகுவில் என்புகளை அடையாளங்காணக் கற்றுக் கொண்டார்.
திருமணம்
1964இல் நற்றோன் ஏரிக்கான தனது இரண்டாவது பயணத்தில் லீக்க்கே மார்க்கிறட் குரொப்பர் எனும் தொல்லியலாளரைச் சந்தித்தார். மார்க்கிறட் இங்கிலாந்து திரும்பிய போது, லீக்கே பட்டப் பாடநெறி தொடர்வதற்கும் மார்க்கிறட்டுடன் நன்கு அறிவு கொண்டவராகவும் இருக்க விரும்பினார். ஆறுமாதத்தில் தனது உயர் பாடசாலைக் கல்வியை நிறைவு செய்தார். அதே வேளை மார்க்கிறட் எடின்பறோ பல்கலைக்கழகத்தில் பட்டத்தைப் பெற்றுக் கொண்டார். கல்லூரிப் படிப்புக்கான அனுமதிப்பரீட்சையில் சித்திபெற்றிருந்தார். ஆயினும், 1965இல் மார்க்கிறட் திருமணஞ் செய்து கென்யா திரும்புவதற்கு உத்தேசித்திருந்தார். லீக்கேயின் தந்தை தனது நிறுவனமான புதைதின்மவியல் மையத்தில் பணிக்கமர்த்தினார். பிரிகோ ஏரியில் அகழ்வாராய்ச்சியில் ஈடுபட்டார். தனது வேட்டைக்குழு தொழில்துறையில் நல்ல இலாபம் ஈட்டினார். நைரோபியில் வீடு ஒன்றை வாங்கினார். 1969 இல் மகள் அன்னா பிறந்தார். அதே ஆண்டு மார்க்கிறட்டுடன் மண முறிவு ஏற்பட்டது. 1970 இல் மீவ் எப்ஸ் உடன் மறுமணம் நடந்தது. இரண்டு பெண் பிள்ளைகளைப் பெற்றனர். 1972இல் லூயீஸ், 1974இல் சமீரா பிறந்தனர்.
தொல்லுயிரியல்
லீக்கேயின் தொல்லுயிரியலாளர் தொழில் ஒரு நாளில் ஆரம்பமானதல்ல். லீக்கே தனது பெற்றோருடன் ஒவ்வொரு அகழ்வாய்விலும் கலந்து கொண்டார். சிறுவனாக இருந்தபோதில் இருந்து படிப்படியாக கற்றுக் கொண்டதுடன் பொறுப்புகளையும் ஏற்றுக் கொண்டார்.
ரிச்சேர்ட் லீக்கே அப்போதிருந்த ஆற்றல்மிக்க கென்யர்களைக் கொண்டு கென்னியா அருங்காட்சிய சங்கத்தை உருவாக்கினார். அவர்களின் இலக்காக கொன்யாவில் தேசிய அருங்காட்சியக விருத்தியாக இருந்தது. ரிச்சேர்ட் லீக்கேக்கு முக்கியமான இடம் இதில் தரப்பட்டது.
காட்டுயிர் காப்பு
1989இல் ரிச்சேர்ட் லீக்கே காட்டுயிர் காப்பு மற்றும் முகாமைத்துவ திணைக்களத்தின் தலைவராக அரச தலைவர் டானியல் அரப் மொயினால் நியமிக்கப்பட்டார். யானை வேட்டை குறித்து கென்யான் பன்னாட்டுக்கான குரலாக இவரது நியமனம் அமைந்தது. இந்த திணைக்களம் கென்யா காட்டுயிர் சேவை என 1990இல் பெயர் மாற்றம் செய்யப்பட்டபோது லீக்கே இதன் முதல் தலைவரானார். இதனால் வேட்டையாடும் கலாசாரம் பெருமளவு குறைந்தது. லீக்கேயின் கென்யா காட்டுயிர் சேவை என்ற பெயர்மாற்றம் உலக வங்கி 140 மில்லியன் அமெரிக்க டாலர் மானியம் வழங்க ஏதுவாகியது. பன்னாட்டு செய்திகளில் அரச தலைவர் மோயி, லீக்கே பற்றிய செய்திகள் பரவின. 1989இல் 12 தொன் யானைத்தந்தங்கள் நைரோபி தேசிய பூங்காவில் எரித்து அழிக்கப்பட்டது.
வெளி இணைப்புகள்
பகுப்பு:1944 பிறப்புகள் பகுப்பு:2022 இறப்புகள் பகுப்பு:கென்ய நபர்கள் பகுப்பு:கென்ய அரசியல்வாதிகள் பகுப்பு:கென்ய எழுத்தாளர்கள் பகுப்பு:மானிடவியலாளர்கள் பகுப்பு:தொல்லியலாளர்கள் பகுப்பு:கென்ய அறிவியலாளர்கள்
மோகனம்
இலக்கணம்
thumb|right|250px|மோகனம் சுரங்கள் C யிலிருந்து தொடக்கம்
மோகன இராகத்தில் அமைந்த திரையிசைப் பாடல்கள்
பகுப்பு:அரிகாம்போதியின் ஜன்னிய இராகங்கள் பகுப்பு:ஆய கலைகள் அறுபத்து நான்கு
பனிவரகு
பனிவரகு (Panicum Miliaceum) ஒரு புன் செய் தானியம். இதில் ஈரப்பதம், புரதம், கொழுப்பு, நார்ச்சத்து, தாது உப்புக்கள் மற்றும் மாவுச்சத்து போன்ற ஊட்டச்சத்துகள் அடங்கியுள்ளன. முறுக்கு, சீடை, அதிரசம் போன்ற தின்பண்டங்களை பனிவரகால் செய்யலாம். பனிவரகு உடலில் சர்க்கரை அளவினை குறைக்கிறது.
சாகுபடி முறை
சிறுதானியங்களில் மிகவும் குறைந்த வயதுடையது பனிவரகு. இது 65 நாட்களில் மகசூல் கொடுத்துவிடும்.
பகுப்பு:சிறு தானியங்கள்
வேலுசாமி இராதாகிருஷ்ணன்
அகண்டன் வேலுசாமி இராதாகிருஷ்ணன் (Akandhan Velusami Radhakrishnan, பிறப்பு: 1 ஆகத்து 1952) இலங்கையின் மலையகத் தமிழ் அரசியல்வாதியும், நாடாளுமன்ற உறுப்பினரும் ஆவார்.
வாழ்க்கைச் சுருக்கம்
இராதாகிருஷ்ணன் 1952 ஆகத்து 1 ஆம் நாள் நுவரெலியா மாவட்டம், பொகவந்தலாவையில் உள்ள இராணிகாடு தோட்டத்தில் பிறந்து கந்தப்பளை கோட்லோஜ் தோட்டத்தில் வளர்ந்தார். நுவரெலியா புனித திரித்துவக் கல்லூரி, கொழும்பு சென் பீட்டர்சு கல்லூரி, யோசப் கல்லூரி ஆகியவற்றில் கல்வி கற்றவர். திருமணமான இவருக்கு நான்கு பிள்ளைகள் உள்ளனர்.
அரசியலில்
இராதாகிருஷ்ணன் 1991 இல் இலங்கைத் தொழிலாளர் காங்கிரஸ் கட்சியின் வேட்பாளராக நுவரெலியா பிரதேச சபைக்கு தெரிவு செய்யப்பட்டு அதன் தலைவராக நியமிக்கப்பட்டார். 1999 இல் மத்திய மாகாணசபை உறுப்பினராக தேர்ந்தெடுக்கப்பட்டார். கலாசார மற்றும் தமிழ்க் கல்விக்கான மாகாணசபை அமைச்சரானார். 2004 மாகாணசபைத் தேர்தலில் ஐக்கிய தேசியக் கட்சியின் சார்பில் போட்டியிட்டு மீண்டும் மாகாணசபை உறுப்பினரானார். 2009 மாகாணாசபைத் தேர்தலில் ஐக்கிய மக்கள் சுதந்திரக் கூட்டணி (ஐமசுக) வேட்பாளராகப் போட்டியிட்டு வெற்றி பெற்றார். 2009 மார்ச்சில் மாகாணசபை அமைச்சராக நியமிக்கப்பட்டார்.
2010 நாடாளுமன்றத் தேர்தலில் ஐமசுக வேட்பாளராக நுவரெலியாவில் போட்டியிட்டு நாடாளுமன்றம் சென்றார். 2010 செப்டம்பர் 11 இல் இராதாகிருஷ்ணன் இலங்கை தொழிலாளர் காங்கிரஸ் கட்சியில் இருந்து விலகி சுயேட்சை நாடாளுமன்ற உறுப்பினராக ஐமசுக விற்கு ஆதரவளித்தார். 2010 அக்டோபர் 7 இல் மலையக மக்கள் முன்னணியில் சேர்ந்து அதன் அரசியல் பிரிவுத் தலைவரானார். 2014 அக்டோபர் 9 இல் தாவரவியல் பூங்காக்கள் பொது பொழுது போக்கு அலுவல்கள் பிரதி அமைச்சராக நியமிக்கப்பட்டார்.
2014 டிசம்பர் 10 இல் ஐமசுக அரசில் இருந்து விலகிய இராதாகிருஷ்ணன் 2015 அரசுத்தலைவர் தேர்தலில் போட்டியிட்ட எதிரணியின் பொது வேட்பாளரான மைத்திரிபால சிறிசேனவிற்குத் தனது ஆதரவைத் தெரிவித்தார். தேர்தலுக்குப் பின்னர் புதிய அரசுத்தலைவராகத் தெரிவான சிரிசேன இவரைக் கல்வி இராசாங்க அமைச்சராக நியமித்தார்.
2015 ஆம் ஆண்டில் இராதாகிருஷ்ணன் சனநாயக மக்கள் முன்னணியின் தலைவர் மனோ கணேசன், மற்றும் பழனி திகாம்பரம் ஆகியோருடன் இணைந்து தமிழ் முற்போக்குக் கூட்டணி என்ற கூட்டமைப்பை ஆரம்பித்தார். இக்கூட்டணி 2015 நாடாளுமன்றத் தேர்தலில் ஐக்கிய தேசியக் கட்சியுடன் இணைந்து போட்டியிடுகிறது.
மேற்கோள்கள்
பகுப்பு:1952 பிறப்புகள் பகுப்பு:இலங்கைத் தொழிலாளர் காங்கிரஸ் அரசியல்வாதிகள் பகுப்பு:வாழும் நபர்கள் பகுப்பு:இலங்கை மலையகத் தமிழ் அரசியல்வாதிகள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:இலங்கை இந்துக்கள் பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள் பகுப்பு:இலங்கை மாகாண சபை அமைச்சர்கள் பகுப்பு:தமிழ் முற்போக்குக் கூட்டணி அரசியல்வாதிகள் பகுப்பு:இலங்கையின் துணை அமைச்சர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
பதுஅ உலக இருபது20
பதுஅ உலக இருபது20  (ICC World Twenty20 அல்லது ICC World T20) அல்லது டி20 உலகக் கிண்ணம் என பன்னாட்டளவில் நடைபெறும் இருபது20 வகை துடுப்பாட்ட சாதனையாளர் போட்டிகள் அழைக்கப்படுகின்றன. இந்தப் போட்டிகளை இரண்டு ஆண்டுகளுக்கு ஒருமுறை பன்னாட்டுத் துடுப்பாட்ட அவை ஒருங்கிணைக்கிறது. பன்னிரெண்டு அணிகள் போட்டியிடும் இந்தப் போட்டியில் தேர்வுநிலை நாடுகளும் தகுதிநிலை பெற்ற நாடுகளும் பங்கேற்கின்றன.
அணிகளின் ஆட்டத்திறன்
கீழ்வரும் அட்டவணையில் இதுவரை நடந்த மூன்று பதுஅ உலக இருபது20 போட்டிகளில் துடுப்பாட்ட அணிகளின் ஆட்டத்திறன் மேலோட்டமாகக் கொடுக்கப்பட்டுள்ளது.
வெளியிணைப்புகள்
* பகுப்பு:பன்னாட்டுத் துடுப்பாட்ட அவை நிகழ்வுகள்
தமிழகத்தின் நவ கைலாயங்கள்
alt= திருவைகுண்டம் கைலாசநாதர் கோயில்|thumb|247x247px|திருவைகுண்டம் கைலாசநாதர் கோயில் தமிழகத்தின் நவ கைலாயங்கள் என்பவை தமிழ்நாட்டின் தாமிரபரணி நதிக்கரையில் அமைந்துள்ள ஒன்பது சிவாலயங்கள் உள்ள ஊரைக் குறிப்பதாகும். இவை திருநெல்வேலி மற்றும் தூத்துக்குடி மாவட்டங்களில் அமைந்துள்ளது. இந்த தலங்களைத் தரிசித்தால் செய்த பாவங்களிலிருந்து விடுபட்டு முக்தி அடையலாம் என்று கூறப்படுகிறது. இந்தத் தலங்களை மகாசிவராத்திரியன்று பக்தர்கள் தரிசனம் செய்கின்றனர்.
இந்தத் தலங்களை தரிசனம் செய்ய மார்கழி மாதங்களில் தமிழக அரசே சிறப்பு பேருந்தினை ஏற்பாடு செய்கிறது. காலையில் திருநெல்வேலியில் இருந்து கிளம்பி நவகைலாயங்களை தரிசனம் செய்துவிட்டு இரவுக்குள் திருநெல்வேலிக்கு திரும்பும்படி ஏற்பாடு செய்யப்படுகிறது.
வரலாறு
அகத்திய முனிவரின் சீடர்களில் முக்கியமானவரான உரோமச முனிவர் தன் குருவான அகத்தியரின் உதவியுடன் சிவபெருமானை நேரில் தரிசித்து, அதன் மூலம் முக்தி அடைய வேண்டும் என்று விரும்பி தனது குருவிடம் அதற்கான வழிமுறைகளைக் கேட்டதாகவும். அதற்கு அகத்திய முனிவரும் தாமிரபரணி ஆற்றில் 9 தாமரை மலர்களை மிதக்க விட்டு அவை ஒவ்வொன்றாக கரை ஒதுங்கும் இடங்களில் சங்கு மூலம் நீராடி நவக்கிரகங்களின் வரிசையில் சிவபெருமானை வழிபட்டால் சிவபெருமானின் காட்சி கிடைக்கும் என்றும் அதன் மூலம் முக்தி அடையலாம் என்று சொல்லி 9 தாமரை மலர்களை தாமிரபரணி ஆற்றில் மிதக்க விட்டதாகவும் அந்த மலர்களை தொடர்ந்து சென்ற உரோமச முனிவரும் தனது குரு கூறியபடி வழிபட்டு முக்தி அடைந்தார் என்றும் அப்படி அம்மலர்கள் கரை ஒதுங்கிய இடங்கள் தான் இப்போது நவகைலாயங்கள் என்று அழைக்கப்படுவதாகவும் இத்தலங்களின் வரலாறு கூறுகின்றது.
நவகைலாயங்கள்
இந்த நவகைலாயத் தளங்களில் நவக்கிரங்களின் வழிபாடுகளும் முக்கியத்துவம் பெற்றுள்ளன. இந்தத் தலங்களில் நவக்கிரங்கள் வழிபட்டுள்ளன என்று கூறப்படுகிறது.
சைத்தூன் பானு
சைத்தூன் பானு (Zaitoon Bano; 18 சூன் 1938 14 செப்டம்பர் 2021), சைத்தூன் பானோ என்றும் உச்சரிக்கப்படும் இவர், பாக்கித்தானைச் சேர்ந்த பெண்ணிய எழுத்தாளரும், கவிஞரும், முன்னாள் வானொலி ஒளிபரப்பாளரும் ஆவார். இவர் முதன்மையாக பஷ்தூ மொழி மற்றும் உருது மொழிகளில் எழுதுகிறார். சில நேரங்களில், இவர் கதுன்-இ-அவல் (முதல் பெண்மணி) அல்லது "பஷ்தூ புனைகதைகளின் முதல் பெண்மணி" என்றும் குறிப்பிடப்படுகிறார். இது பஷ்தூன் இனப் பெண்களின் உரிமைகளுக்கு இவர் அளித்த பங்களிப்பை அங்கீகரிக்கும் வகையில் இவருக்கு வழங்கப்பட்ட கௌரவத் தலைப்பாகும். இவர் ஹிந்தாரா (கண்ணாடி) என்ற சிறுகதை உட்பட இருபத்தி நான்கு புத்தகங்களை எழுதியுள்ளார். இது பஷ்தூ மொழியின் முக்கிய எழுத்துக்களில் ஒன்றாக அமைந்தது.
இவர், பாக்கித்தானின் பெசாவர் நகரில் உள்ள சுபைத் தேரி கிராமத்தில் பிர் சையத் சுல்தான் மஹ்மூத் ஷாவுக்கு பிறந்தார். இவருக்கு தாஜ் சயீத் என்பவருடன் திருமணம் நடைபெற்றது. மேலும் பஷ்தூ கவிஞரான பிர் சையத் அப்துல் குதுஸ் துண்டாரின் பேத்தி ஆவார்.
கல்வியும் பின்னணியும்
சைத்தூன், தனது தொடக்கக் கல்வி மற்றும் மெட்ரிகுலேசன் கல்வியை ஒரு நகரப் பள்ளியிலிருந்து பெற்றார். பின்னர் பஷ்தூ மற்றும் உருது மொழிக்கென அமைந்துள்ள இசுலாமியா கல்லூரிப் பல்கலைக்கழகத்தில் முதுகலை பட்டம் பெற்றார். ஒரு தனித் தேர்வராக தனது கல்வியை முடித்த பின்னர், இவர் பல்வேறு கல்வி நிறுவனங்களில் கற்பித்து வந்தார். பின்னர் பாக்கித்தான் ஒலிபரப்புக் கூட்டுத்தாபனத்தில் சேர்ந்தார். அங்கு இவர் ஒரு தயாரிப்பாளராக பணியாற்றினார். எழுத்துக்களுக்கு அறிமுகமாவதற்கு முன்பு, இவர் பாக்கித்தான் வானொலி, அரசுக்கு சொந்தமான தொலைக்காட்சி நிறுவனமான பாக்கித்தான் தொலைக்காட்சிக் கழகம் போன்றவற்றுடன் தொடர்பு கொண்டிருந்தார்.
இலக்கிய வாழ்க்கை
1958ஆம் ஆண்டில் ஒன்பதாம் வகுப்பில் படிக்கும் போது தனது முதல் சிறுகதையான ஹிந்தாரா (மிரர்) என்பதுடன் தனது எழுத்து வாழ்க்கையைத் தொடங்கினார். 1958 மற்றும் 2008க்கு இடையில், இவர் உருது மற்றும் பஷ்தூ மொழிகளில் புனைகதை புத்தகங்களையும் சிறுகதைகளையும் எழுதினார். இவரது வெளியீடுகளில் மாட் பாங்ரீ, கோபூனா (1958), ஜுவாண்டி கமூனா (1958), பெர்க் அர்ஸூ (1980), வக்த் கீ டெஹ்லீஸ் பர் (1980) ஆகியவை அடங்கும். மற்ற வெளியீடுகளில், டா ஷாகு மஸல் ஆகியவை அடங்கும். 2006ஆம் ஆண்டில் மஞ்சீலா என்ற தலைப்பில் பஷ்தூ மொழியில் எழுதி வெளிவந்த ஒரே ஒரு கவிதைத் தொகுப்பையும் இவர் எழுதினார். இவர், எழுதுவதைத் தவிர, ஏராளமான வானொலி மற்றும் தொலைக்காட்சி நாடகங்களுக்கும் பங்களித்து வருகிறார்.
விருதுகளும் கௌரவங்களும்
பஷ்தூ மற்றும் உருது புனைகதைகளில் இவர் செய்த பங்களிப்பை அங்கீகரிக்கும் விதமாக சைத்தூனுக்கு பிரைட் ஆஃப் பெர்ஃபாமன்ஸ், பக்ர்-இ-பெசாவர் விருது உட்பட பதினைந்து தேசிய இலக்கிய விருதுகள் வழங்கப்பட்டன. 2016 ஆம் ஆண்டில், கைபர் பக்துன்வாவில் பெண்கள் உரிமைகளுக்காக இவர் செய்த சேவையை அங்கீகரிக்கும் விதமாக அனைத்துலக பெண்கள் நாள் கொண்டாட்டத்தின் போது "கத்துன்-இ-அவல்" (முதல் பெண்மணி) அல்லது "பஷ்தூ புனைகதையின் முதல் பெண்மணி" என்ற கௌரவ பட்டத்தை நிலையான அபிவிருத்தி இலக்குகளின் குழு இவருக்கு வழங்கியது.
குறிப்புகள்
பகுப்பு:1938 பிறப்புகள் பகுப்பு:2021 இறப்புகள் பகுப்பு:உருது எழுத்தாளர்கள் பகுப்பு:பாக்கித்தானிய எழுத்தாளர்கள் பகுப்பு:பெண்ணிய எழுத்தாளர்கள் பகுப்பு:பாக்கித்தானிய பெண் எழுத்தாளர்கள்
இசுட்டெர்லிங் எண்கள்
கணிதத்தில் இசுடர்லிங் எண்கள் (Sterling numbers) இருவகைப்படும். ஒரு n-கணத்தை எத்தனை விதமாகச் சுழல்களாகப் பிரித்துக் காட்டலாம் என்ற பிரச்சினையை முதல் வகை ஸ்டர்லிங் எண்களாலும்,எத்தனை விதமாக உட்கணங்களாகப் பிரித்துக் காட்டலாம் என்ற பிரச்சினையை இரண்டாவது வகை ஸ்டர்லிங் எண்களாலும் ஆய்வு செய்யப்படுகிறது. ஜேம்ஸ் ஸ்டர்லிங் (1692 - 1770) என்ற ஸ்காட்லாந்து நாட்டுக் கணிதவியலர் 1730 இல் தன்னுடைய நூலில் இவைகளை அறிமுகப்படுத்தினார். ஆய்லர் எண்கள், ஈருறுப்புக் கெழுக்கள், பெல் எண்கள் -- இவைகளுடன் ஸ்டர்லிங் எண்கள் நெருங்கிய தொடர்பு கொண்டவை.
முதல் வகை ஸ்டர்லிங் எண்கள்
ஒரு n-கணத்தை k சுழல்களாகப் பிரிக்கக்கூடிய வழிகளின் எண்ணிக்கை முதல் வகை ஸ்டர்லிங் எண் எனப் பெயர் பெறும்.அதாவது எத்தனை n-திரிபுகள் k சுழல்களாலானவை என்ற கேள்விக்கும் இதே எண்ணிக்கைதான் விடை. இதற்கு ஒரு குறியீடு s(n,k). இக்கட்டுரையில் என்ற குறியீட்டைப் பயன்படுத்துவோம்.இதை n-cycle-k என்றோ n-சுழல்-k என்றோ உச்சரிக்கலாம். 1930 இல் காராமாடா என்பவரால் இக்குறியீடு அறிமுகப்படுத்தப்பட்டு தற்காலத்தில் பரவலாக எங்கும் புழக்கத்திலுள்ளது.
எடுத்துக்காட்டாக, = 11
ஏனென்றால், {a,b,c,d} போன்ற ஒரு 4-கணத்தின் இருசுழற்பிரிவுகள்:
அண்மைக்காலத்தில் இவ்வெண் ஸ்டர்லிங் சுழல் எண் என்ற பெயராலும் குறிக்கப்பட்டு வருகிறது.
இரண்டாவது வகை ஸ்டர்லிங் எண்கள்
ஒரு n-கணத்தை k உட்கணங்களாகப் பிரிக்கக்கூடிய வழிகளின் எண்ணிக்கை இரண்டாவது வகை ஸ்டர்லிங் எண் எனப் பெயர் பெறும். இதற்கு ஒரு குறியீடு S(n,k). இக்கட்டுரையில் என்ற் குறியீட்டைப் பயன்படுத்துவோம். இதை n-subset-k என்றோ   n-உட்கணம்-k என்றோ உச்சரிக்கலாம்.
எடுத்துக்காட்டாக, =  7
ஏனென்றால், {a, b, c, d} போன்ற ஒரு 4-கணத்தின் இரு-உட்கணப்பிரிவுகள்:
அண்மைக்காலத்தில் இவ்வெண் ஸ்டர்லிங் உட்கண எண் என்ற பெயராலும் குறிக்கப்பட்டு வருகிறது.
செங்குத்துத்தன்மை உறவுகள்
முதல் வகை, இரண்டாவது வகை ஆகிய இரண்டு ஸ்டர்லிங் எண்களுக்கும், இறங்குமுகக் காரணியத்துடன் உறவுகள் உள்ளன. முதல்வகை ஸ்டர்லிங் எண்ணில் கொடுக்கப்பட்டுள்ள உறவிலிருந்து,
இரண்டாவதுவகை ஸ்டர்லிங் எண்ணில் கொடுக்கப்பட்டுள்ள உறவிலிருந்து,
(*)ஐ (**) இல் பொருத்தினால் நமக்குக் கிடைப்பது:
=
ஆனால் x^n பல்லுறுப்புகளெல்லாம் சேர்வியல் சார்பற்றவை.
மாற்றாக, (**)ஐ (*) இல் பொருத்தி, பல்லுறுப்புகள் x(x-1)(x-2)...(x-n+1) சேர்வியல் சார்பற்றவை என்பதைப் பயன்படுத்தினால், நமக்குக்கிடைப்பது, இதற்கு இணையான் இன்னொரு செங்குத்துத்தன்மை உறவு (Orthogonality Relation):
ஸ்டர்லிங் எண்களைப்பற்றிய மற்ற தேற்றங்களையும் மீள்வரு தொடர்புகளையும் முதல் வகை ஸ்டர்லிங் எண், இரண்டாவது வகை ஸ்டர்லிங் எண் என்ற தனிக்கட்டுரைகளில் பார்க்கவும்.
பகுப்பு:சேர்வியல் பகுப்பு:குறிப்பிடத்தக்க எண் வகைகள் பகுப்பு:முழுஎண் தொடர்வரிசைகள்
பீ. ஜீ. வர்கீஸ்
'''பீ. ஜீ. வர்கீஸ்''' (பூபிலி ஜார்ஜ் வர்கீஸ், ஜூன் 21,  1927- 30 திசம்பர் 2014) என்பவர் ஒரு இதழிகையாளராகவும், தாளிகை ஆசிரியராகவும் எழுத்தாளராகவும் விளங்கியவரவார். ரமன் மகசசே விருது பெற்றவர்.
தந்தை பெரியார் அரசு தலைமை மருத்துவமனை, ஈரோடு
தந்தை பெரியார் அரசு மருத்துவமனை, ஈரோடு நகரின் மையப்பகுதியில் பேருந்து நிலையத்திற்கும், புகைவண்டி நிலையத்திற்கும் மத்தியில் அமைந்துள்ளது. ஈரோடு மாவட்டத்தின் அரசு தலைமை மருத்துவமனையாக அமைந்துள்ள இந்த மருத்துவமனை 1956 ஆம் ஆண்டு உருவாக்கப்பட்டது.
பீ. ஜீ. வர்கீஸ்
இதழியல் பணி
முதலில் டைம்சு ஆப் இந்தியாவிலும், பின்னர் இந்துஸ்தான் டைம்ஸ் செய்தித் தாளிலும் பணியாற்றினார். இந்தியன் எக்சுபிரசு நிறுவனத்திலும் ஆசிரியராக இருந்தார். அப்போதைய பிரதமரான இந்திரா காந்தி கொண்டுவந்த நெருக்கடி நிலையை எதிர்த்தார். மனித உரிமைகளுக்குச் சார்பாகச் செயற்பட்டார். செய்தித்தாள்கள் ஆசிரியப்பணி எழுத்துப்பணி அல்லாது சில நூல்களையும் எழுதினார்
தந்தை பெரியார் அரசு தலைமை மருத்துவமனை, ஈரோடு
பெயர்க்காரணம்
ஆரம்ப காலங்களில் ஈரோடு நகருக்கான அரசு மருத்துவமனை பன்னீர்செல்வம் பூங்கா அருகிலுள்ள கனி மார்க்கெட் வளாகத்தில் செயல்பட்டு வந்தது. நகர வளர்ச்சிக்கேற்ப மருத்துவமனையை மேம்படுத்த வேண்டியும் இடப்பற்றாக்குறையை கருத்தில் கொண்டும் இம்மருத்துவமனை தற்போதுள்ள இடத்திற்கு மாற்ற 1950 ஆம் ஆண்டுதிட்டமிடப்பட்டது. அரசானது மக்களின் பங்களிப்பாக ரூபாய் ஒரு இலட்சம் கட்ட வேண்டும் என்று கூறியது. அன்றைக்கு ஈரோடு நகரின் முக்கிய பிரமுகர்கள் தந்தை பெரியாரிடம் சென்று, "நாம் அனைவரும் தலைக்கு பத்தாயிரம் ரூபாய் கட்டி இந்த மருத்துவமனையை கொண்டு வரலாம்" என்று கூறியபோது, தந்தை பெரியார், "நீங்கள் எல்லாம் ஏன் இவ்வளவு சிரமப்படுகிறார்கள்? அந்த ஒரு இலட்சம் ரூபாயை நானே கட்டுகிறேன்" என்று சொல்லி, அந்த பணத்தை அரசுக்கு செலுத்தியதன் விளைவாக, இம்மருத்துவமனை 1956 ஆம் ஆண்டு ஈரோட்டுக்கு வந்து, "தந்தை பெரியார் அரசு தலைமை மருத்துவமனை" என்ற பெயருடன் தற்போது இயங்கி வருகிறது.
பீ. ஜீ. வர்கீஸ்
மேற்கோள்
பகுப்பு:இதழாசிரியர்கள் பகுப்பு:2014 இறப்புகள் பகுப்பு:ரமோன் மக்சேசே விருது பெற்றோர் பகுப்பு:1927 பிறப்புகள் பகுப்பு:1926 பிறப்புகள்
தந்தை பெரியார் அரசு தலைமை மருத்துவமனை, ஈரோடு
வசதிகள்
இம்மருத்துவமனையில், ஒவ்வொரு வியாதிக்கென்றும் தனித்தனி பிரிவுகள் உள்ளன. இதன் மூலம் உள்நோயாளிகளும், வெளிநோயாளிகளுமாக பல்லாயிரக்கணக்கானோர் சிகிச்சை பெற்று பலன் அடைந்து வருகின்றனர். இங்கு 700 படுக்கைகளுடன் சுமார் 80 மருத்துவர்கள் பணிபுரிகிறார்கள்.
பல்நோக்கு உயர்சிறப்பு மருத்துவமனை
பல்நோக்கு உயர்சிறப்பு மருத்துவமனையாக தரம் உயர்த்தும் பொருட்டு 2019ஆம் ஆண்டு அறிவிப்பு வெளியிடப்பட்டு அதற்கான பணிகள் நடைபெற்று வருகின்றன. அனைத்து முதுநிலை மருத்துவ சிகிச்சைகளும் அதற்கான வசதிகளும் கிடைக்கும்படி 8 தளங்களுடன் உயர் சிறப்பு மருத்துவமனைக்கான பலநோக்கு கட்டிடம் கட்டப்பட்டு வருகிறது. இதில் மேலும் 500 படுக்கை வசதிகளும் 124 சிறப்பு மருத்துவர்கள் மற்றும் மருத்துவப் பணியாளர்களை பணியமர்த்தவும் அரசாணை வெளியிடப்பட்டுள்ளது.
பேருந்துகள்
ஈரோடு மாநகரப் பேருந்து வழித்தடத்தின் மூலம் சிறப்பான போக்குவரத்து வசதி செய்யப்பட்டுள்ளது. ஒன்றாம் இலக்கமுள்ள (1, 1C, K1) மருத்துவமனையை மற்ற பகுதிகளுடன் இணைக்கின்றன. பெருந்துறை சாலை வழியாக இயக்கப்படும் பேருந்துகளும், சவிதா மருத்துவமனை வழியாக பேருந்து நிலையம் செல்லும் பேருந்துகளும் மருத்துவமனையின் பக்கவாட்டு பகுதியில் நிறுத்தங்களை கொண்டுள்ளன ன்.
மேலும் பார்க்க
அரசு ஈரோடு மருத்துவக் கல்லூரி
மேற்கோள்களும் குறிப்புகளும்
பகுப்பு:ஈரோடு மாவட்ட ஆசிரியர்கள் தொடங்கிய கட்டுரைகள் பகுப்பு:ஈரோடு பகுப்பு:தமிழ்நாட்டு மருத்துவமனைகள்
ஐபாட் 4
ஐபாட் 4 (iPad 4) என்பது ஆப்பிள் இன்க் நிறுவனத்தினால் தயாரித்து விற்பனை செய்யப்படும் நான்காம் தலைமுறை கைக் கணினி ஆகும். ஐபாட் மூன்றாம் தலைமுறையை போன்றே ரெடினா திரையை கொண்டுள்ளது. ஆனால் இது ஆப்பிள் ஏ 6 எக்ஸ் சில்லு மற்றும் லைட்னிங் இணைப்பு போன்ற புதிய மேம்படுத்தப்பட்ட கூறுகளைக் கொண்டுள்ளது. ஐபாட் நான்காம் தலைமுறை கைக் கணனி ஐஓஎஸ் 6 இயங்குதள பதிப்புடன் அறிமுகப்படுத்தப்பட்டது. மேலும் இதனால் ஐஓஎஸ் 6, 7, 8, 9, 10 ஆகிய ஐந்து இயங்குதள பதிப்புக்கள் ஆதரிக்கப்படுகின்றன.
இந்த சாதனம் கருப்பு அல்லது வெள்ளை முன் வண்ணங்களுடனும், 16 ஜிபி, 32 ஜிபி, 64 ஜிபி, 128 ஜிபி மாறுப்பட்ட சேமிப்புத் திறன்களுடனும், ஒய்-பை மட்டும் அல்லது ஒய்-பை + செல்லிடம் ஆகிய மாறுப்பட்ட இணைப்பு விருப்பங்களுடனும் கிடைக்கின்றது.
2012 ஆம் ஆண்டு அக்டோபர் 23 அன்று ஐபாட் வரிசையின் நான்காவது தலைமுறை வெளியிடப்பட இருப்பதாக ஊடக மாநாட்டொன்றில் அறிவிக்கப்பட்டது. 2012 ஆம் ஆண்டு நவம்பர் 2 அன்று 35 நாடுகளில் வெளியிடப்பட்டது. பின்னர் திசம்பர் வரை சீனா, இந்தியா மற்றும் பிரேசில் உள்ளிட்ட பத்து நாடுகளில் வெளியிடப்பட்டது. ஐபாட் 4 இன் அறிவிப்பைத் தொடர்ந்து மூன்றாம் தலைமுறை ஐபாட் 3 வெளிவருவது நிறுத்தப்பட்டது.
நான்காவது தலைமுறை ஐபாட் நேர்மறையான விமர்சனங்களைப் பெற்றது. மேலும் அதன் வன்பொருள் மேம்பாடுகளுக்காகவும் ரெடினா திரைக்காகவும் பாராட்டப்பட்டது.
வரலாறு
2012 ஆம் ஆண்டு நவம்பர் 2 அன்று ஐபாட் நான்காம் தலைமுறை ஆப்பிள் சாதனத்தின் ஒய்-பை மாதிரி ஐரோப்பா, கிழக்கு ஆசியா மற்றும் வட அமெரிக்கா முழுவதுமான 35 நாடுகளில் வெளியிடப்பட்டது. ஆரம்ப வெளியீட்டிற்கு சில வாரங்களுக்குப் பிறகு செல்லிட இணைப்புகளைக் கொண்ட வர்த்தக நிலையங்களில் வெளியிடப்பட்டது.
2013 ஆம் ஆண்டு அக்டோபர் 22 அன்று ஐபாட் ஏர் அறிவிக்கப்பட்டதை தொடர்ந்து நான்காம் தலைமுறை ஐபாட் விற்பனை நிறுத்தப்பட்டது. 2014 ஆம் ஆண்டு மார்ச் 18 அன்று ஐபாட் 2 நிறுத்தப்பட்டதைத் தொடர்ந்து ஐபாட் 4 மீண்டும் அறிமுகப்படுத்தப்பட்டது. 2014 ஆம் ஆண்டு அக்டோபர் 16 அன்று ஐபாட் ஏர் 2 க்கு ஆதரவாக நான்காம் தலைமுறை ஐபாட் வெளிவருவது நிறுத்தப்பட்டது.
வரவேற்பு
நான்காம் தலைமுறை ஐபாட் விமர்சகர்களிடம் இருந்தும்,  வர்ணனையாளர்களிடமிருந்தும் சாதகமான விமர்சனங்களைப் பெற்றது.
ஐபாட் மினி, ஐபாட் 4 என்பவற்றின் முதல் வார இறுதி விற்பனை 3 மில்லியன் ஆகும்.
சான்றுகள்
பகுப்பு:கைக் கணினிகள்
2-புளோரோபென்சாயிக் அமிலம்
2-புளோரோபென்சாயிக் அமிலம் (2-Fluorobenzoic acid) என்பது FC6H4CO2H. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அறியப்பட்ட மூன்று மாற்றிய புளோரோபென்சாயிக் அமிலங்களில் இதுவும் ஒன்றாகும். இச்சேர்மத்தின் இணைகாரம் 2-புளோரோபென்சோயேட்டு ஆகும். 2-புளோரோபென்சாயிக் அமிலம் ஓர் எரிச்சலூட்டியாகும். நுண்ணுயிரியியல் துறையில் புளோரோபென்சாயிக் அமிலத்தின் வளர்ச்சிதை மாற்றம் நன்கு ஆராயப்படுகிறது. சூடோமோனாசு சூடோ அல்காலிகென்சு என்ற வகை பாக்டியங்களால் நிகழும் 2-புளோரோபைபீனைலின் வளர்சிதை மாற்றத்தின் ஒரு பகுதியாக இதன் இணைகாரம் இருக்கிறது.
மேற்கோள்கள்
பகுப்பு:கரிம ஆலைடுகள் பகுப்பு:புளோரோ அரீன்கள் பகுப்பு:பென்சாயிக் அமிலங்கள்
கேடிஅள்ளி வீரபத்திரசாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. [[தை மாதம்]] 1 நாள் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பழகுநர் உரிமம்
பழகுநர் உரிமம் என்பது வாகனம் ஒன்றை ஓட்டப் பழகுபவர்களுக்காக அளிக்கப்படும் ஓட்டுனர் உரிமம் ஆகும். இந்தியாவைப் பொருத்தமட்டில் பொதுவாக இது ஆறு மாத காலம் செல்லுபடியாகும். இந்தக் கால கட்டத்தில், ஏற்கனவே ஓட்டுனர் உரிமம் பெற்ற ஒருவரின் உதவியுடன் பழகுபவர் வாகனத்தை சாலைகளில் ஓட்டிப் பயிற்சி செய்யலாம்.
விதிமுறைகள்
இந்தியாவில் பழகுனர் உரிமம் பற்றிய விதிமுறைகள்
ஓட்டுனர் உரிமம் பெறுதல்
பயிற்சிக்காலம் முடிந்தபின் தேர்வின் மூலமாக ஓட்டுனர் உரிமம் வட்டார போக்குவரத்து அலுவலகத்தில் சோதனைக்குப் பின் பெறப்படும்.
வெளி இணைப்புகள்
தமிழக அரசின் இணைய வழி தகவல் சேவை
பசுவந்தனை துர்க்கையம்மன் கோயில்
பசுவந்தனை துர்க்கையம்மன் கோயில் தமிழ்நாட்டில் தூத்துக்குடி மாவட்டம், பசுவந்தனை என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஞானப்பிரகாச மாலை
ஞானப்பிரகாச மாலை என்பது 16 ஆம் நூற்றாண்டில் வாழ்ந்த குருஞான சம்பந்தர் இயற்றிய நூல். குருஞான சம்பந்தரின் ஆசிரியர் கமலை ஞானப்பிரகாசர். இது ஆசிரியரைப் போற்றி மாணாக்கர் எழுதிய நூல். இந்த நூலுக்குப் பண்டாரக் கலித்துறை என்னும் பெயரும் உண்டு.
இது 46 கட்டளைக் கலித்துறைப் பாடல்களைக் கொண்ட நூல். இது நூலாசிரியர் தம் குருவாசிரியரைப் போற்றி அவ்வப்போது கானப்பட்ட பாடல்களின் தொகுப்பு.
ஆரார் பகைக்கினும் ஆரார் நகைக்கினும் ஆவதென்ன
சீரார் கமலையுள் ஞானப்ரகாசன் என் சிந்தையுள்ளே
பேரா(து) இருந்து சிவானுபவம் தரப் பெற்றுளனால்
வாராது சென்மமும் போகாது பேரின்ப வாரியுமே.
கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள்
சூன் 21
வெளி இணைப்புகள்
பகுப்பு:சூன் பகுப்பு:ஆண்டின் நாட்கள்
மேல்நோக்கு நாள்
மேல்நோக்கு நாள் என்பது பண்டைத் தமிழர் தம் வானியல் அறிவு கொண்டு கணக்கிட்ட நாட்களுள் ஒன்றாகும். நிலநடுக்கோட்டிலிருந்து ஞாயிற்றின் இருப்பிடத்தையும் புவியைச் சுற்றி வரும் நிலவின் நிலையையும் அடிப்படையாகக் கொண்டு, மேல்நோக்கு நாள், கீழ்நோக்கு நாள் என வகைப்படுத்தப்படுகிறது. மேல்நோக்கு நாட்களில் கூறைபோடுதல் போன்ற பூமிக்கு மேல் செய்யும் வேலைகளையும் கீழ்நோக்கு நாட்களில் கிணறு தோண்டுதல், கடைகோல் போடுதல் போன்ற நிலத்தி்ற்குக் கீழே செய்யும் வேலைகளைச் செய்யலாம் என்றும் தமிழர்களிடம் நம்பிக்கை உள்ளது.
ஒரு நாளின் நட்சத்ரங்களின் அடிப்படையில் அதனை மேல்நோக்கு நாள் என்று கணக்கிடப்படுகிறது. மேலே குறிப்பிட்ட நட்சத்திரங்கள் கொண்ட நாட்களை மேல்நோக்கு நாள் எனப்படுகிறது.
பகுப்பு:தமிழர் வானியல் பகுப்பு:தமிழர் நம்பிக்கைகள்
சமாரியம்(III) குளோரைடு
சமாரியம்(III) குளோரைடு (Samarium(III) chloride) என்பது  SmCl3 என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். இச்சேர்மம் சமாரியம் முக்குளோரைடு என்றும் அழைக்கப்படுகிறது. சமாரியம் மற்றும் குளோரைடு அயனிகள் சேர்ந்து உருவாகும் இச்சேர்மம் வெளிர் மஞ்சள் நிறத்தில் காணப்படுகிறது. விரைவாகத் தண்ணீரை ஈர்த்துக் கொண்டு அறுநீரேற்று வடிவ SmCl3.6H2O சேர்மமாக மாறுகிறது. சிலநடைமுறைப் பயன்பாடுகளைக் கொண்டிருப்பினும், சமாரியம்(III) குளோரைடு பெரும்பாலும் புதிய சமாரியம் சேர்மங்களைக் கண்டறியும் முனைப்போடு ஆய்வகங்களில் பயன்படுத்தப்பட்டுவருகிறது.
அமைப்பு
தொடர்புடைய மற்ற இலந்தனைடு மற்றும் ஆக்டினைடு குளோரைடுகள் போலவே சமாரியம்(III) குளோரைடு UCl3 நோக்குருவில் படிகமாகிறது. Sm3+ மையங்கள் ஒன்பது ஒருங்கிணைவுகள் கொண்டு முக்கோண முப்பட்டகத் தளங்களை ஆக்கிரமித்துள்ளன. மேலும். மூன்று சதுர முகங்களில் கூடுதலாக குளோரைடு ஈந்தணைவிகள் இவற்றில் நிரம்பியுள்ளன.
தயாரிப்பும் வினைகளும்
அமோனியம் குளோரைடில் தொடங்கும் வழிமுறையில் சமாரியம்(III) குளோரைடு தயாரிக்கப்படுகிறது. 230 பாகை செல்சியசு வெப்பநிலையில் அமோனியம் குளோரைடுடன் சமாரியம் ஆக்சைடு சேர்க்கப்பட்டு (NH4)2[SmCl5] என்ற சேர்மத்தைத் தயாரிக்கும் தொகுப்பு வினையுடன் இவ்வழிமுறை தொடங்குகிறது.:
இந்த ஐங்குளோரைடு மீண்டும் 350-400 ° செல்சியசு வெப்பநிலைக்குச் சூடுபடுத்தப்பட்டால் அமோனியம் குளோரைடு வெளியேற்றப்பட்டு வீழ்படிவாக நீரிலி வடிவ சமாரியம் முக்குளோரைடு கிடைக்கிறது.
சமாரியம் உலோகத்துடன் ஐதரசன் குளோரைடு சேர்த்தும் இதைத் தயாரிக்க முடியும்.
சமாரியம் உலோகம் அல்லது சமாரியம் கார்பனேட்டை ஐதரோ குளோரிக் அமிலத்தில் கரைத்து சமாரியம்(III) குளோரைடின் நீர்க்கரைசலைத் தயாரிக்கலாம். சமாரியம்(III) குளோரைடு ஒரு வலிமையான இலூயிக் அமிலமாகும். சமாரியம்(III) குளோரைடின் நீர்க்கரைசலைப் பயன்படுத்தி சமாரியம் முப்புளோரைடைத் தயாரிக்க முடியும்.
பயன்கள்
சமாரியம் உலோகத்தைத் தயாரிப்பதற்கு சமாரியம்(III) குளோரைடு பயன்படுகிறது. சமாரியம் உலோகம் பல்வேறு வகைகளில் பயன்படுகிறது. குறிப்பாக காந்தங்கள் தயாரிப்பில் இது பெரும்பங்கு வகிக்கிறது. நீரிலி வடிவ சமாரியம் முக்குளோரைடு, சோடியம் குளோரைடு அல்லது கால்சியம் குளோரைடுடன் சேர்க்கப்பட்டு நல்லுருகுபுள்ளிக் கலவை தயாரிக்கப்படுகிறது. உருகிய இவ்வுப்புக் கரைசலை மின்னாற்பகுப்பு செய்து தூய சமாரியம் உலோகம் தயாரிக்கப்படுகிறது.
மேற்கோள்கள்
பகுப்பு:குளோரைடுகள் பகுப்பு:சமாரியம் சேர்மங்கள் பகுப்பு:உலோக ஆலைடுகள்
காந்தி பிறந்த மண்
காந்தி பிறந்த மண் (Gandhi Pirantha Mann) ஆர். சுந்தர்ராஜன் இயக்கத்தில் 1995ஆம் ஆண்டு வெளிவந்த தமிழ்த் திரைப்படமாகும். விஜயகாந்த், ரேவதி, ரவளி ஆகியோர் முதன்மை கதாபாத்திரம் ஏற்றிருந்தனர். தமிழ் பாத்திமா தயாரிப்பில், தேவா இசையமைக்க 21 ஜூலை 1995இல் வெளியானது. இத்திரைப்படம் வசூலில் தோல்வியை சந்தித்தது.
கதை
ருக்மணி (ரவளி) பெரியவர்(ராதாரவி) மற்றும் நான்கு சித்தப்பாக்களின் செல்ல மகளாக வளர்கிறார். பாலு(விஜயகாந்த்) ஒரு உண்மையை மறைத்து ருக்மணியை மணமுடிக்கிறார். ஏன் ருக்மணியை கல்யாணம் செய்தார் என்கிற காரணத்தை பாலு விளக்குகிறார். பாலு தந்தையான காந்தி (விஜயகாந்த்), தாயார் லட்சுமியும் (ரேவதி) இளகிய மனம் படைத்த ஆசிரியர்கள் கிராமத்திற்கு மாற்றலாகிவருகின்றனர். காந்தியும், லட்சுமியும் பள்ளியில் நிலவும் ஜாதி அமைப்பு முறையை ஒழிப்பதில் உறுதியாக உள்ளனர். அதனால் பெரியவர் மற்றும் அவருடைய தம்பிகளுடன் மோதல் உண்டாகிறது. கடைசியில் அப்பாவியான காந்தி கொல்லப்படுகிறார்.
பாடல்கள்
இத்திரைப்படத்திற்கு பிண்ணனி இசை மற்றும் பாடல்களுக்கு தேவா இசையமைத்திருந்தார். கங்கை அமரனும், ஆர்.சுந்தர்ராஜனும் 6 பாடல்களை எழுதி 1995ஆம் ஆண்டு பாடல்கள் வெளிவந்தது.
மேற்கோள்கள்
பகுப்பு:1995 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:ஆர். சுந்தர்ராஜன் இயக்கிய திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:ரேவதி நடித்த தமிழ்த் திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:சார்லி நடித்த திரைப்படங்கள் பகுப்பு:தலைவாசல் விஜய் நடித்த திரைப்படங்கள்
மின்கடத்தா ஒட்டு நாடா
மின்கடத்தா ஒட்டு நாடா என்பது பசையுடன் கூடிய ஓட்டும் தன்மையுள்ள நாடாவாகும். இது பொதுவாக நெகிழி மற்றும் வினைல் கலப்புகளால் உருவாக்கப் படுகிறது.
தயாரிப்பு
நீளமான உருளை வடிவம் கொண்ட அட்டை உள்ளகத்தின் மீது நெகிழியால் ஆன பசையுடன் கூடிய தாள் ஒட்டப்படுகிறது. பின் குறுக்குவாட்டில் வெட்டப்படுகிறது.
தில்லி காவல்துறை
தில்லி காவல்துறை (Delhi Police (DP), தில்லி தேசிய தலைநகர் பகுதியை காவல் காக்கும் அமைப்பாகும். இது இந்திய அரசின் உள்துறை அமைச்சகத்தின் நேரடிக் கட்டுப்பாட்டில் இயங்குகிறது. இதுவே உலகின் பெரிய பெருநகர காவல்படையாகும். தில்லி காவல் படையின் 25% காவலர்கள் முக்கியமானவர்களின் பாதுகாப்பு பணியில் உள்ளனர்.
தில்லி காவல்துறை தில்லியின் 11 மாவட்டங்களை தனது காவல் கட்டுப்பாட்டில் கொண்டுள்ளது. 2019இல் தில்லியானது 15 காவல் மாவட்டங்களாகப் பிரிக்கப்பட்டுள்ளது. ஒவ்வொரு காவல் மாவட்டத்திற்கு ஒரு காவல் துணை ஆணையர் தலைமையில் இயங்குகிறது.
தற்போதைய அமைப்பு
சனவரி 2019 நிலவரப்படி, தில்லி காவல்துறை 178 காவல் நிலையங்கள் மற்றும் 15 காவல் மாவட்டங்களைக் கொண்டுள்ளது. இது தவிர 7 இரயில்வே காவல் நிலையங்கள், 16 மெட்ரோ இரயில் காவல் நிலையங்கள் மற்றும் பொருளாதார குற்றப்பிரிவு, குற்றப்பிரிவு, சிறப்பு பிரிவு, பெண்கள் மற்றும் குழந்தைகளுக்கான சிறப்பு காவல் பிரிவு மற்றும் விழிப்புணர்வு என 5 சிறப்பு குற்றப்பிரிவு காவல் நிலையங்கள் செயல்படுகிறது.
பயிற்சி
1984ஆம் ஆண்டு முதல், தில்லி காவல் பயிற்சிக் கல்லூரிகள் ஜரோடா கலான் மற்றும் தில்லியின் வஜிராபாத் கிராமத்தில் அமைந்துள்ளது.
தலைமையகம்
தில்லி காவல்துறையின் புதிய தலைமையகம் ஜெய் சிங் மார்க், கன்னாட் பிளேஸ், புது தில்லியில் அமைந்துள்ளது. தில்லி காவல் ஆணையாளரின் கீழ் தில்லி காவல்துறை பன்னிரண்டு கிளைகளாக பிரிக்கப்பட்டுள்ளது. முக்கிய நான்கு கிளைகள், ஒவ்வொன்றும் ஒரு சிறப்பு காவல் ஆணையாளரின் கீழ் செயல்படுகிறது.
மேற்கோள்கள்
பகுப்பு:தில்லி பகுப்பு:காவல்துறை பகுப்பு:இந்திய உள்துறை அமைச்சகம்
கீழ்நோக்கு நாள்
கீழ் நோக்கு நாள் என்பது பண்டைத் தமிழர் தம் வானியல் அறிவு கொண்டு கணக்கிட்ட நாட்களுள் ஒன்றாகும். நிலநடுக்கோட்டிலிருந்து ஞாயிற்றின் இருப்பிடத்தையும் புவியைச் சுற்றி வரும் நிலவின் நிலையையும் அடிப்படையாகக் கொண்டு, மேல்நோக்கு நாள், கீழ்நோக்கு நாள் என வகைப்படுத்தப்படுகிறது. மேல்நோக்கு நாட்களில் கூறைபோடுதல் போன்ற பூமிக்கு மேல் செய்யும் வேலைகளையும் கீழ்நோக்கு நாட்களில் கிணறு தோண்டுதல், கடைகோல் போடுதல் போன்ற நிலத்தி்ற்குக் கீழே செய்யும் வேலைகளைச் செய்யலாம் என்றும் கூறப்படுகிறது.
பகுப்பு:தமிழர் வானியல் பகுப்பு:தமிழர் நம்பிக்கைகள்
சுதிர் சக்ரவர்த்தி
சுதிர் சக்ரவர்த்தி(Sudhir Chakravarti) (19 செம்டம்பர் 1934- 15 திசம்பர் 2020) ஒரு வங்காள கல்வியாளர் மற்றும் எழுத்தாளர் ஆவார். வங்காள நாட்டுப்புறவியல் கலாச்சாரம் மேம்பாடு மற்றும் ஆராய்ச்சித்துறையில் இவர் பெரும்பங்காற்றியுள்ளார். சக்ரவர்த்தி காலனிய உரைநடையின் தன்மையை மண்சார்ந்த நடையில் மாற்றியமைத்தவர் ஆவார். இவர், ஆழமானவற்றையும் தனது நகைச்சுவை கலந்த எழுத்து நடை மூலம் விளங்கவைக்கும் தனித்தன்மை பெற்றிருந்தார்.
ஆரம்பகால வாழ்க்கை மற்றும் பணி
சுதிர் சக்ரவர்த்தி அல்லது சுதிர் பிரசாத் 1934ம் ஆண்டு செம்டம்பர் 19ல் சிப்பூர் என்னும் ஊரில் பிறந்தார். ராம்பிரசாத் சக்ரவர்த்தி மற்றும் பீனாபணி சக்ரவர்த்தி இவரது பெற்றோர் ஆவர்.
சக்ரவர்த்தியின் குழந்தைப்பருவத்தில் கல்கத்தாவில் நடந்த சப்பானியர்களின் குண்டுவீச்சுகளால் இவரது முன்னோர் ஜமீ்ன்தார்களாக நிலங்களைக் கொண்டு இருந்த நாடியா மாவட்டத்தின் திக்நகர் பகுதிக்கு இவரது தந்தை குடும்பத்துடன் குடிபெயர்ந்தார். அதன்பிறகு, நாடியா மாவட்டத்தின் கிருஷ்ணா நகர் பகுதிக்கு குடிபெயர்ந்தனர். சக்ரவர்த்தி தன்னுடைய கல்வியை கல்கத்தா பல்கலைக்கழகத்தில் முடித்தார். இவர், நாட்டுப்புறவியல் துறை, வங்காள பண்பாட்டு மானுடவியல் துறை சார்ந்த தனது ஆய்வுகளுக்காக அறியப்படுகிறார். இவர், 30 ஆண்டுகளில் மேற்கு வங்காளத்தில் பல்வேறு கிராமங்களுக்கும் பயணம் செய்து நாட்டுப்புற கலாச்சாரங்கள் குறித்த ஆய்வை மேற்கொண்டார். சக்ரவர்த்தி 1958 முதல் 1994 வங்காள இலக்கியத்தில் பேராசிரியராக பணியாற்றினார். பணிஓய்வுக்குப் பின்னரும் தனது பணியை 2011ம் ஆண்டு வரை தொடர்ந்தார். இவர் கிருஷ்ணா நகர் அரசு கல்லூரியில் பேராசிரியராகவும், ஜாதவ்பூர் பல்கலையில் கவுரவ விரிவுரையாளராகவும் பணியாற்றினார். இசை, கலை, நாட்டுப்புறவியல், பண்பாட்டு மானுடவியல், ஆகிய துறைகளில் 85க்கும் மேற்பட்ட நூல்களைப் படைத்துள்ளார். இவர் வங்காள இலக்கிய இதழான துருபதா என்னும் இதழின் ஆசிரியராகவும் இருந்தார். 2020ம் ஆண்டு திசம்பர் 15ல், கொல்கத்தாவில் மரணம் அடைந்தார்.
இலக்கியப் பணி
இவர் ரபீந்தரநாத் தாகூர் முதல் லாலன் பாகிர் வரை, பாவுல் கலாச்சாரம் முதல் மண்பானை தயாரிப்பு வரை, வங்காள கிராமங்களின் ஓவியங்கள் என அனைத்தும் இவரது ஆய்வுப் பொருண்மையாக அமைந்தது. ஆராய்ச்சி மற்றும் எழுத்தைத் தவிர, அவர் ஒரு சிறந்த ஆசிரியராகவும் இருந்தார்.12 இதழ்களைக் கொண்ட அவரது 'துருவபதா' பத்திரிகை வங்காள இலக்கிய சமூகத்தில் ஒரு பரபரப்பை ஏற்படுத்தியது.
வங்காள நாட்டுப்புற கலாச்சாரம் பற்றிய ஆய்வுக்கு அவரது பங்களிப்பு மகத்தானது ஆகும். கர்தபாஜா, பலஹரி, சாஹேப்தானி, அவர்களின் நம்பிக்கை மற்றும் அவர்களின் பாடல்களின் உப-மதங்கள் மற்றும் வழிபாட்டு முறைகள் பற்றிய மகத்தான விரிவான படைப்புகளை எழுதியுள்ளார். 18 ஆம் நூற்றாண்டில் வில்லியம் ஹண்டர் மற்றும் அக்ஷோய் குமார் தத்தா ஆகியோருக்குப் பிறகு, சிலர் மட்டுமே இந்த துறைகளில் ஆய்வு செய்வதில் கவனம் செலுத்தியுள்ளனர் என்பது குறிப்பிடத்தக்கது. இவரது 'பிரத்ய லோகாயத் லாலன்' புத்தகம் லாலன் ஃபகிரின் நடைமுறை குறித்த பதிவுகளில் சிறந்ததாகக் கருதப்படுகிறது. இவர் வங்காளத்தின் கிராமங்களில் கடுமையான களப்பணி செய்து பல்வேறு சமூகங்களின் பாடல்களை சேகரித்தார். இது இவரை மற்ற ஆராய்ச்சியாளர்களிடமிருந்து வேறுபடுத்தி காட்டியது. நாட்டுப்புறவியல் தொடர்பான தனது ஆராய்ச்சி அனுபவத்தை 'கபீர் நிர்ஜன் பாதே' (ஆழமான தனிமையான சந்துகளில்)' என்ற புத்தகத்தில் பதிவு செய்துள்ளார்.சக்ரவர்த்தி 2002 இல் தனது 'பவுல் ஃபகிர் கோத்தா' புத்தகத்திற்காக ஆனந்தா விருதை வென்றார், மேலும் 2004 இல் அதற்கான சாகித்ய அகாதமி விருதைப் பெற்றார்.
படைப்புகள்
2. கேனர் லிலர் சேய் கினாரே, 1985
4. பலஹரி சம்பிரதாய் அல்லது தாடர் கான், 1986
5. கபீர் நிர்ஜன் பாதே, 1989
6. த்விஜேந்திரலால் ஸ்மரன் பிஸ்மரன், 1989
7. பங்களா கேனர் சந்தனே, 1990
8. சதர் -மஃபஸ்வால், 1990
9. அக்ராட்வைபர் கோபிநாத், 1992
11. பங்களா கேனர் சார் திகந்தா, 1992
12. பிரத்ய லோகாயத லாலன், 1992
13. சல்சித்ரர் சித்ரலேகா, 1993
14. பங்களா ஃபிலிமர் கான் ஓ சத்யஜித் ரே, 1994
15. நிர்பாஸ் (निर्बास), 1995
16. பஞ்சகிராமர் கராச்சா, 1995
17. பச்சிம்பாங்கர் மேளா அல்லது மோஹோத்சவ், 1996
19. லாலன் (লালন), 1998
20. மதி-பிரிதிபீர் தானே, 1999
21. பவுல் ஃபகிர் கதா, 2001
22. பங்களா கேனர் அலோக்போர்போ, 2001
23. கணே கணே காயோயா, 2003
24. பங்களார் கவுனதர்மா : சாஹேப்தானி ஓ போலஹரி, 2003
25. ரூப் பார்னே சண்டே, 2003
26. லேகா போரா கோரே ஜெ, 2003
27. உட்சபே, மெலே இதிஹேஸ், 2004
28. கனரன் பஹிரானா, 2006
எண்முறை உரிமைகள் முகாமைத்துவம்
எண்முறை உரிமைகள் முகாமைத்துவம் (Digital Rights Management/DRM) என்பது, மென்பொருள், வன்பொருள் மற்றும் எண்முறை வடிவங்களில் கிடைக்கும் இசை, ஒளிப்படம், தகவல்கள் போன்றவற்றை பயன்படுத்துவதை, பயன்படுத்துவதற்கான அனுமதிகளை ஒழுங்குபடுத்துகின்ற/கட்டுப்படுத்துகின்ற கொள்கைகளையும், உரிம ஒப்பந்தங்களையும் நடைமுறைப்படுத்துவதற்கு பயன்படுத்தப்படும் எந்தவொரு தொழிநுட்பத்தையும் குறிக்கும் பொதுச்சொல்லாகும்.
எண்முறை தடுப்பு முகாமைத்துவம்
எண்முறை உரிமைகள் முகாமைத்துவமானது, குறித்த எண்முறை ஆக்கம் ஒன்று கொண்டிருக்கும் உரிமைகளை, உரிமக் கட்டுப்பாடுகளை விபரித்தல், பயன்படுத்தல் விற்றல், போன்ற விடயங்களை கையாள்கிறது. காப்புரிமை மீறல்களைத் தடுக்க இந்த தொழில்நுட்பம் பயனாகிறது. இந்த தொழில்நுட்பத்தை பயன்படுத்தும் எந்தவொரு எண்முறை ஆக்கத்தையும் நகலெடுப்பது கடினமாகும். இவை சிலநேரங்களில் காப்புரிமை சட்டங்களை விடக் கடுமையாக இருப்பதாக உள்ளது. இதனால் கட்டற்ற மென்பொருள் இயக்கத்தினர் இதனை எண்முறை தடுப்பு முகாமைத்துவம் (Digital Restrictions Management) எனப் பெயரிடல் பொருத்தமானது எனக் கருதுகின்றனர்.
சுதிர் சக்ரவர்த்தி
படைப்புகள்
30. கான் ஹோடே கானே, 2008
31. லோக்யோட்டர் அந்தர்மோஹோல், 2008
எண்முறை உரிமைகள் முகாமைத்துவம்
எண்முறை உரிமைகள் முகாமைத்துவமும், க்னூ பொதுமக்கள் உரிமமும்
தற்போது வெளியிடபட்டிருக்கும், க்னூ பொதுமக்கள் உரிமத்தின் மூன்றாம் வெளியீட்டின் முதலாவது முன்வரைவானது தன்னகத்தே, எண்முறை உரிமைகள் முகாமைத்துவம் தொடர்பான வியாக்கியானங்களையும் கொண்டிருக்கிறது.
சுதிர் சக்ரவர்த்தி
படைப்புகள்
32. ஷாமுக் ஜினுக், 2009
33. அக்யானர் கோஜே, 2009
எண்முறை உரிமைகள் முகாமைத்துவம்
முகாமைத்துவ மென்பொருளை மீறல்
எண்முறை உரிமைகள் முகாமைத்துவத்தை செயல்படுத்தும் மொன்பொருள் நிரலை மாற்றி மீறிட வாய்ப்பு உள்ளது. இவ்வாறு நிரல் மீறப்பட்டல் நகலெடுப்பது எளிதாகும். இதுவரை உள்ள அனைத்து பொதுவான முகாமைத்துவ நிரல்களும் மீறப்பட்டுள்ளன. வருங்கால நிரல்களும் மீறப்படக்கூடும். இவ்வாறு நிரல்மீறல் ஐக்கிய அமெரிக்காவில் சட்டத்திற்கு புறம்பானதாகும்.
சுதிர் சக்ரவர்த்தி
படைப்புகள்
34. லோக்சோமாஜ் ஓ லோக்சித்ரா, 2009
35. ரவீந்திரநாத் அனேகந்தா, 2010
எண்முறை உரிமைகள் முகாமைத்துவம்
உசாத்துணை
பகுப்பு:சட்டம் பகுப்பு:கணினியும் சமூகமும் பகுப்பு:மென்பொருள் உரிமங்கள் பகுப்பு:பதிப்புரிமை
சுதிர் சக்ரவர்த்தி
படைப்புகள்
37. அலல்தோஸ்ட் சேவகமாலினி லாலன், 2011
38. மனினி ருப்மதி குபீர் கோசாய், 2012
39. கபிதர் கோன்ஜே (கவிதைக்கான தேடல்), 2012
40. தேகா ந தேகயே மேஷா, 2012
41. சுதிர் சக்கரவர்த்தி ராசனாவலி -1, 2012
42. சுதிர் சக்கரவர்த்தி ராசனாவலி -2, 2013
43. சோறானா ஏய் ஜிப்பி,2013
44. பத்ராஜனர் ட்ரிஷ்டிட் லாலன் ஃபகிர், 2013
46. அனெக் டின்னர் அனெக் கதா, 2013
47. அபாடலர் ரூபாபாலி அபாடலர் படபாலி, 2013
விருதுகள்
2006 இல் கல்கத்தா பல்கலைக்கழகத்தின் புகழ்பெற்ற ஆசிரியர் விருது
மேற்கோள்கள்
பகுப்பு:2020 இறப்புகள்
அ. பொன்னேரி
பொன்னேரி (Ponneri) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது பொன்னேரி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 49 கிலோமீட்டர் தொலைவிலும், அரூரிலிருந்து 4 கிலோமீட்டர் தொலைவிலும், மாநிலத் தலைநகரான சென்னையிலிருந்து 254 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°02'10.9"N 78°32'27.6"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 167 குடும்பங்களும் 630 மக்களும் வசிக்கின்றனர். இதில் 338 ஆண்களும் 292 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 66.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
உருத்திரசாகர் ஏரி
புவியியல்
உருத்திரசாகர் ஏரி, சிப்பாகிசாலா மாவட்டத்தில், சொனமுரா துணைப் பிரிவில் உள்ள மெலாகர் பகுதியில் உள்ளது. இதன் புவியியற் பரப்பளவு 2.4 சதுர கிலோமீட்டர்கள். மாநிலத் தலைநகர் அகர்தலாவில் இருந்து 52 கிமீ தொலைவில் அமைந்துள்ள இந்த ஏரியின் அமைவிடம் 23°29’ வ, 90°01’ கி ஆகும்.
உருத்திரசாகர் ஏரி, ஒரு இயற்கையான வண்டற்படிவு நீர்த்தேக்கம். இது, நோவா செர்ரா, துர்லவ்நாரய செர்ரா, கெம்தாலி செர்ரா ஆகிய மூன்று வற்றா ஓடைகளிலிருந்து நீரைப் பெறுகிறது.
மேற்கோள்கள்
பகுப்பு:திரிபுராவில் உள்ள ஏரிகள்
ஆவணக விபரிப்பு
ஆவணக விபரிப்பு (Archival Description) என்பது ஒரு ஆவணகத்தில் உள்ள ஆவணங்களைப் பற்றிய தகவல்களை பதிவுசெய்தல், தொகுத்தல், ஒழுங்குபடுத்தல் போன்ற செயற்பாடுகளை உள்ளடக்கிய செயலாக்கத்தைக் குறிக்கிறது. இந்தச் செயலாக்கத்தில் விளைவாக ஆவணகம் கொண்டிருக்கும் வளங்கள் பற்றிய கண்டுபிடிப்பு உதவி ஆதாரங்கள் (Finding Aids) உருவாக்கப்படுகின்றன. ஒரு ஆவணத்தை அடையாளம் காண, தேட, மேலாண்மை செய்ய, விளக்க ஆவணக விபரிப்புப் பயன்படுகிறது.
மேற்கோள்கள்
பகுப்பு:ஆவணகவியல்
விறலியாற்றுப்படை
விறலியாற்றுப்படை என்பது ஆற்றுப்படைப் பாடல்களில் ஒருவகை. இப்பாடல்களில் வழிப்படுத்திப் பாடப்படுபவர் விறலியர் ஆவர். விறலி என்பவள் ‘பாண்மகள்’ என்பதனை ஒரு பாடல் தெளிவுபடுத்துகிறது. அவர்கள், ஆகிய இசைக் கருவிகளைப் பையில் போட்டுச் சுருக்கி எடுத்துக்கொண்டு செல்வார்கள். விறலியாற்றுப்படை என்னும் துறையைச் சேர்ந்த பாடல்கள் புறநானூற்றுத் தொகுப்பில் நான்கு உள்ளன. இந்தத் துறை புறநானூற்றில் பாடாண் திணையில் வருகிறது.
புறநானூறு, பதிற்றுப்பத்து ஆகிய நூல்களில் 19 ஆற்றுப்படைப் பாடல்கள் உள்ளன. அவற்றில் விறலியாற்றுப்படைப் பாடல்கள் ஒன்பது. அவற்றில் நான்கு பாடல்கள் ‘செல்லாமோ’ (இருவரும் செல்லலாமா) எனப் பாடுகின்றன. ஏனைய ஐந்தும் விறலியை மட்டும் ஆற்றுப்படுத்துகின்றன.
இலக்கணம்
வள்ளலிடம் வளம் பெற்றுவந்த ஒருவன் விறலியை அந்த வள்ளலிடம் செல்வதற்கு வழி கூறி ஆற்றுப்படுத்துவது விறலியாற்றுப்படை என்று தொல்காப்பியம் கூறுகிறது.
புறப்பொருள் வெண்பாமாலை விறலி வேந்தன் புகழ் பாடுபவள் எனக் குறிப்பிட்டு இதே செய்தியைச் சொல்கிறது.
இலக்கியம்
புறநானூற்றுப் பாடலில் புலவர்கள் குறிப்பிட்ட வள்ளலிடம் ஆற்றுப்படுத்துகின்றனர்.
அடிக்குறிப்பு
பகுப்பு:புறநானூற்றுத் துறைகள் பகுப்பு:ஆற்றுப்படைகள்
கணக்காய்வு வேலைத்தாள்கள்
நிதிக்கூற்றுக்களின் மீதான கணக்காய்வின்பொழுது கணக்காய்வாளரால் சேகரித்துவைத்திருக்க்கும் கணக்காய்வு சான்றுக்குரிய சகல ஆவணங்களும் கணக்காய்வு வேலைத்தாள்கள்(Audit working papers)எனப்படும்.இவ் வேலைத்தாள்கள் கணக்காய்வாளர் நிதிக்கூற்றின் மீது அபிப்பிராயத்தினை தெரிவிப்பதற்கு ஒர் ஆதாரமாக இருப்பதுடன்,கணக்காய்வு ஒர் ஒழுங்கு முறையில் நடப்பதற்கு உறுதுணையாக இருக்கும்.
கணக்காய்வு வேலைத்தாள்கள் பிரதிதாளாகவோ,ஒலிபதிவாகவோ,குறிப்பு வடிவாகவோ,பலமாறுபட்ட வடிவிலோ இருக்கலாம்.
இலங்கை கணக்காய்வு நியமங்கள் 4 இல் ஆவணப்படுத்தல்(Documentation)எனும் தலைப்பின் கீழ் வேலைதாள் பற்றி குறிப்பிடப்பட்டுள்ளது.
நிதந்தரம்
நிதந்திரமாக பேணப்படும் கணக்காய்வு வேலைதாள் பின்வருவனவற்றை உள்ளடக்கி இருக்கும்.
அம்ரீஷ் பூரி
தொடக்க கால வாழ்க்கை
அம்ரீஷ் பூரி, பிரித்தானிய இந்தியாவின் பஞ்சாப்பில் உள்ள ஜலந்தரில் ஒரு பஞ்சாபி பேசும் குடும்பத்தில் "லாலா நிகல் சந்த் பூரி" மற்றும் "வேத் கௌர்" ஆகியோருக்கு மகனாகப் பிறந்தார். இவருக்கு "சமன் பூரி" மற்றும் "மதன் பூரி" என்ற இரண்டு மூத்த சகோதரர்களும் (இவர்களும் நடிகர்களாவர்) மூத்த சகோதரி "சந்திரகாந்தா" மற்றும் ஒரு இளைய சகோதரர் "ஹரீஷ் பூரி" என நான்கு உடன்பிறந்தோர் உள்ளனர். இவர் நடிகரும், பாடகருமான "கே.எல்.சாய்கல்" என்பவரின் மூத்த மைத்துனர் ஆவார்.
தொழில் வாழ்க்கை
அம்ரீஷ் பூரி 1967 ஆம் ஆண்டிற்கும் 2005 ஆம் ஆண்டிற்கும் இடைப்பட்ட காலத்தில் 400 திரைப்படங்களுக்கும் மேல் நடித்துள்ளார். மேலும், இவர் பாலிவுட்டின் மிகச்சிறந்த வில்லன் நடிகர்களுள் ஒருவராவார்.
அம்ரீஷ் பூரி அவருடைய மூத்த சகோதரர்கள் மதன் பூரி மற்றும் சமன் பூரி ஆகியோர் தனக்கு முன்னதாக திரைப்படத்துறையில் நுழைந்த வில்லன் கதாபாத்திரங்கள், அவர்களுள் தன்னை நிரூபித்தவர் ஆவார். திரைத்துறையில் நுழையும் பொருட்டு முதலில் மும்பைக்கு வந்தார், இவர் முதலில் நடிகராவதற்காக நடத்தப்பட்ட சோதனையில் வெற்றி பெறவில்லை. பதிலாக அவர் இந்திய தொழிலாளர் மற்றும் வேலைவாய்ப்புத்துறையின் கீழான தொழிலாளர்கள் மாநில காப்பீட்டுக் கழகத்தில் வேலை கிடைக்கப்பெற்றார். அதே நேரத்தில் பிரித்வி தியேட்டர் என்ற நாடகக்குழுவில் இணைந்து "சத்யதேவ் துபேய்" என்பவரால் எழுதப்பட்ட நாடகங்களில் நடிக்கத் தொடங்கினார். இறுதியாக, இவர் நன்கறியப்பட்ட மேடை நாடக நடிகராக ஆனதுடன் 1979 ஆம் ஆண்டில்,சங்கீத நாடக அகாதமி விருதினையும் வென்றார். இத்தகைய மேடை நாடக அனுபவமும், அங்கீகாரமும் அவரை முதலில் தொலைக்காட்சியிலும், இறுதியாக, திரைப்படங்களிலும் நடிப்பதற்கான வாய்ப்பைக் கொடுத்தன எனலாம். இவரது மற்ற சகோதரர்களுடன் ஒப்பிடும் போது மிகவும் காலதாமதமாக, அதாவது 40 வயதில் தான் இவர் திரைத்துறையில் நுழைந்துள்ளார். பூரி பாலிவுட், கன்னடம், மராத்தி, ஹாலிவுட்,பஞ்சாபி, மலையாளம்,தெலுங்கு மற்றும் தமிழ் திரைப்படங்களில் நடித்துள்ளார். பல பிற இந்திய மொழி திரைப்படங்களில் வெற்றிகரமாக பணி புரிந்திருந்தாலும், இவர் பாலிவுட் திரைப்படங்களில் நடித்தமைக்காக நன்கறியப்பட்டவர் ஆவார்.
1970 ஆம் ஆண்டுகள் வரை பூரி பெரும்பான்மையாக துணைக் கதாபாத்திரங்களில், அதிலும் வழக்கமான வில்லனின் அடியாட்களில் ஒருவராக நடித்து வந்தார். 1980 இல் வெளிவந்த "ஹம் பாஞ்ச்" என்ற வெற்றிப்படத்தில் முதன்மை வில்லனாக நடித்து அனைவரின் கவனத்தையும் ஈர்த்தார். அதன் பிறகு, அவர் முக்கியமான வில்லன் கதாபாத்திரங்களில் நடிக்கத் தொடங்கினார்.
1982 ஆம் ஆண்டில் "சுபாஷ் காயின்" இயக்கத்தில் வெற்றித்திரைப்படமான "விதாடா" என்ற படத்தில் "ஜாகவார் சௌத்ரி" என்ற கதாபாத்திரத்திலும், அதே ஆண்டில் திலிப் குமார் மற்றும் அமிதாப் பச்சன் ஆகிய இரண்டு பெரும் நடிகர்கள் நடித்த "சக்தி" என்ற திரைப்படத்தில் "ஜேகே" என்ற முதன்மையான வில்லன் கதாபாத்திரத்திலும் நடித்துள்ளார்.
மேற்கோள்கள்
பகுப்பு:1932 பிறப்புகள் பகுப்பு:2005 இறப்புகள் பகுப்பு:புற்றுநோயால் இறந்தவர்கள் பகுப்பு:பிலிம்பேர் விருதுகள் வென்றவர்கள் பகுப்பு:தெலுங்குத் திரைப்பட நடிகர்கள் பகுப்பு:பஞ்சாப் நபர்கள் பகுப்பு:சங்கீத நாடக அகாதமி விருது பெற்றவர்கள்
ஜோதிந்ர நாத் தீக்சித்
ஜோதிந்திர நாத் தீட்சித் (Jyotindra Nath Dixit) (8 ஜனவரி 1936 - 3 ஜனவரி 2005) ஒரு இந்திய இராஜதந்திரி ஆவார், இவர் வெளியுறவுச் செயலாளராக (1991-1994) பணியாற்றினார், வெளியுறவு அமைச்சகத்தின் உயர் அதிகாரியாக இருந்தார். இவர் இறக்கும் போது, பிரதமர் மன்மோகன் சிங்கின் தேசிய பாதுகாப்பு ஆலோசகராக (இந்தியா) இருந்தார் மற்றும் பாக்கித்தான் மற்றும் சீனாவுடனான மோதல்களில் ஒரு பேச்சுவார்த்தையாளராக இவரது பங்கிற்காக மிகவும் நினைவுகூரப்படுகிறார்.
ஆரம்ப வாழ்க்கை மற்றும் கல்வி
பிரபல மலையாள எழுத்தாளர் முன்ஷி பரமு பிள்ளை மற்றும் ரெத்னமாயி தேவி ஆகியோருக்கு சென்னையில் பிறந்தார். சுதந்திரப் போராட்ட வீரரும் பத்திரிகையாளருமான அவரது மாற்றாந்தாய் சீதாராம் தீட்சித் என்பவரிடமிருந்து தீட்சித் என்ற குடும்பப் பெயரைப் பெற்றார்.
மத்திய இந்தியா, ராஜஸ்தான் மற்றும் டெல்லியில் பள்ளிப்படிப்பை முடித்தார். அதன்பிறகு அவர் ஜாகிர் உசேன் கல்லூரியில் ( டெல்லி பல்கலைக்கழகம் ) (1952 தொகுதி) தத்துவம், பொருளாதாரம் மற்றும் அரசியல் அறிவியலில் இளங்கலை ஹானர்ஸ் பட்டம் பெற்றார், பின்னர் டெல்லி பல்கலைக்கழகத்தில் சர்வதேச சட்டம் மற்றும் சர்வதேச உறவுகளில் முதுகலைப் பட்டம் பெற்றார். மேலும் தற்போது ஜவஹர்லால் நேரு பல்கலைக்கழகத்தின் ஒரு பகுதியான இந்தியன் ஸ்கூல் ஆஃப் இன்டர்நேஷனல் ஸ்டடீஸில் முனைவர் பட்டத்திற்கான படிப்பைத் தொடர்ந்தார்.
தொழில் வாழ்க்கை
இடது|thumb| மே 27, 2004 அன்று [[புது தில்லி|புது தில்லியில் ' தேசிய பாதுகாப்பு ஆலோசகராக ' பொறுப்பேற்க, தெற்கு சவுக்கத்திற்கு வந்த ஸ்ரீ ஜே. என். தீட்சித்]] இவர் 1958 ஆம் ஆண்டில் இந்திய வெளியுறவுச் சேவையில் சேர்ந்தார். ஆஸ்திரியாவின் வியன்னாவில் பணியாற்றினார். அதன் விடுதலைக்குப் பிறகு வங்காளதேசத்திற்கான இந்தியாவின் துணை உயர் ஆணையராக (1971-74) ஆனார். பின்னர், இவர் டோக்கியோ மற்றும் வாஷிங்டனில் உள்ள தூதரகங்களில் துணைத் தூதராக பணியாற்றினார். தொடர்ந்து சிலி, மெக்சிகோவில் (1960-1961 3வது செயலாளர்), ஜப்பான், ஆஸ்திரேலியா, ஆப்கானிஸ்தான் (1980-85) ஆகிய நாடுகளில் வெளியுறவுத் துறையில் பணியாற்றினார்; பின்னர் உயர் ஆணையராக இலங்கை (1985-89) மற்றும் பாக்கித்தான் (1989-91) ஆகிய நாடுகளில் பணியாற்றினார். இவர் பூட்டானில் இந்திய உதவி அலுவலகத்தின் தலைமை நிர்வாகியாக இருந்தார்.
இவர் 2004 ஆம் ஆண்டில் தேசிய பாதுகாப்பு ஆலோசகராக வெற்றி பெற்றார். சர்வதேச மற்றும் பிராந்திய விவகாரங்கள் பற்றிய அவரது எழுத்தாக்கங்கள், அவுட்லுக் மற்றும் இந்தியன் எக்சுபிரசு உட்பட பல்வேறு வெளியீடுகளில் தொடர்ந்து வெளிவந்தன மேலும் பல கல்வி நிறுவனங்களில் வருகை விரிவுரையாளராக இருந்தார்.
தனிப்பட்ட வாழ்க்கை மற்றும் இறப்பு
ஜே. என். தீட்சித், 3 ஜனவரி 2005 அன்று, புது தில்லியில், மாரடைப்பால் இறந்தார். இவர் விஜய லக்ஷ்மி தீட்சித் (நீ சுந்தரம்) என்பவரை மணந்து ஐந்து குழந்தைகளைப் பெற்றிருந்தார். அசோக் தீட்சித் மந்தாகினி தீட்சித்தை (நீ ஹல்திபுர்கர்) மணந்தார், ராகுல் தீட்சித் ரூபா தீட்சித்தை (நீ தக்கர்) மணந்தார், ஆபா தீட்சித் வி.பி (ஆனந்த்) தாவ்லே, தீபாவை மணந்தார். தீட்சித் ராஜீவ் ஷக்தேர் மற்றும் 2002 ஆம் ஆண்டில் இறந்த மறைந்த துருவ் தீட்சித் ஆகியோரை மணந்தார். இவரது பேரக்குழந்தைகள் சங்கமித்ரா தீட்சித், சுமிரன் மற்றும் சாகிரி தீட்சித், ஜெய்தேவ் மற்றும் அபிஷேக் தவ்லே மற்றும் வசுதா ஷக்தேர் ஆவர். பதவியில் இருந்தபோது இறந்த முதல் தேசிய பாதுகாப்பு ஆலோசகர் இவர்தான்.
விருதுகளும் கௌரவங்களும்
இந்தியாவின் குடிமக்களுக்கான இரண்டாவது உயரிய விருதான பத்ம விபூசண் 2005 ஆம் ஆண்டில் மரணத்திற்குப் பின் வழங்கப்பட்டது.
மேற்கோள்கள்
பகுப்பு:சென்னை எழுத்தாளர்கள் பகுப்பு:சென்னை அரசியல்வாதிகள் பகுப்பு:இந்திய அரசியல் எழுத்தாளர்கள் பகுப்பு:மலையாள நபர்கள் பகுப்பு:2005 இறப்புகள் பகுப்பு:1936 பிறப்புகள்
கன்னசத்திரம் உத்தமகரகம் கோயில்
கன்னசத்திரம் உத்தமகரகம் கோயில் தமிழ்நாட்டில் கிருஷ்ணகிரி மாவட்டம், கன்னசத்திரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்